Ajša Trako pobjednica “Druge matematičke olimpijade” Srednje Bosne

Nakon što je “Druga matematička olimpijada” uspješno realizirana  danas je, Organizacioni i Naučni odbor, poštujući  pravilnik “Druge matematičke olimpijade” Srednje/Središnje Bosne, objavio zvanične rezultate.

Pobjednica Druge matematičke olimpijade Srednje Bosne je Ajša Trako, učenica Gimnazije “Muhsin Rizvić” iz Kaknja sa osvojenih 75 od maksimalnih 100 bodova.

Edukacijski fakultet i Fakultet za tehničke studije Univerziteta u Travniku obezbijedili su stipendiju za osvojeno prvo mjesto.

Svečana dodjela nagrada i certifikata planirana je za 15.3.2020. godine u 12:00 sati u konfrencijskoj sali Edukacijskog fakulteteta i Fakulteta za tehničke studije.